
ZAPISNIK
42. sjednice Vijeća Mjesnog odbora Kupinečki Kraljevec - centar,
održane, 28. listopada 2024. (ponedjeljak),
u objektu Mjesne samouprave Kupinečki Kraljevec - centar, Kraljevečka cesta 73,
s početkom u 19,00 sati

Nazočni članovi Vijeća:
Kristijan Jakolić, Ivan Krešić, Fran Marjanović, Dubravka Milača i Marko Samaržija.

Predsjedava: Kristijan Jakolić, predsjednik Vijeća.

Predsjednik konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 42. sjednicu Vijeća. 

Predlaže da se prije utvrđivanja dnevnog reda usvoji zapisnik 41. sjednice. 

Bez rasprave, jednoglasno (5 “za”), Vijeće prihvaća tekst zapisnika 41. sjednice. 

Predsjednik Vijeća konstatira da su svi članovi primili prijedlog dnevnog reda. Otvara raspravu.
Budući da se nitko ne javlja za riječ, daje na glasovanje predloženi dnevni red.

Vijeće je jednoglasno (5 “za”) usvojilo 

dnevni red
[bookmark: _Hlk523472998]
1. Prijedlog odluke o izmjeni Poslovnika o radu Vijeća Mjesnog odbora Kupinečki Kraljevec - centar
2. Prijedlog zaključka o odobrenju jednokratnog korištenja prostora MO Kupinečki Kraljevec – centar (K.P.)
3. Rasprava o zamolbi za izgradnju vodovodne mreže u ulici Tumbri V. odvojak prema k.br. 7 b
4. Rasprava o prometnoj signalizaciji na području Mjesnog odbora Kupinečki Kraljevec – centar
5. Obavijesti, pitanja i prijedlozi

Ad 1) Prijedlog odluke o izmjeni Poslovnika o radu Vijeća Mjesnog odbora Kupinečki 
          Kraljevec – centar

Predsjednik Vijeća obrazlaže Prijedlog odluke te otvara raspravu.
Budući da nema drugih prijedloga, Prijedlog odluke daje na glasovanje.
Vijeće je jednoglasno (5 „za“) donijelo Odluku o izmjeni Poslovnika o radu Vijeća Mjesnog odbora Kupinečki Kraljevec – centar.
(Odluka se prilaže ovom zapisniku i njegov je sastavni dio.)

Ad 2) Prijedlog zaključka o odobrenju jednokratnog korištenja prostora MO Kupinečki 
          Kraljevec – centar (K.P.)

          Predsjednik Vijeća, Kristijan Jakolić obrazlaže Prijedlog zaključka te otvara raspravu.
          Budući da nema drugih prijedloga, Prijedloga zaključka daje na glasovanje.
          Vijeće je jednoglasno (5 „za) donijelo
          
ZAKLJUČAK 

1. Vijeće Mjesnog odbora Kupinečki Kraljevec – centar razmotrilo je zahtjev Kristijana 
Pendića, iz Kupinečkog Kraljevca, Kraljevečka cesta 1 c, za jednokratno korištenje MO Kupinečki Kraljevec - centar, u terminu  7. prosinca 2024. od 13,00 sati do 24,00 sata.
[bookmark: _GoBack]
2. Vijeće je suglasno da se korištenje prostora iz točke 1. ovog Zaključka odobri uz naknadu. 

2. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na dalje postupanje.

Ad 3) Rasprava o zamolbi za izgradnju vodovodne mreže u ulici Tumbri V. odvojak 
          prema k.br. 7 b

       Predsjednik Vijeća, Kristijan Jakolić upoznaje članove sa zamolbom građana za izgradnju vodovodne mreže u ulici Tumbri V. odvojak prema k.br. 7 b.
Nakon kraće rasprave članovi Vijeća su se složili da podržavaju zahtjev građana. Budući da  prema  trenutno raspoloživim informacijama, Vodoopskrba i odvodnja d.o.o. nema u planu izgradnju mreže u predmetnom odvojku, stav Vijeća je, da ukoliko se radi o javnom putu, da se projektiranje i izgradnja vodoopskrbne mreže realizira kroz Plan komunalnih aktivnosti Gradske četvrti Brezovica. 


Ad 4) Rasprava o prometnoj signalizaciji na području Mjesnog odbora Kupinečki 
          Kraljevec – centar

       Predsjednik Vijeća, Kristijan Jakolić otvara raspravu.
Nakon kraće rasprave utvrđene su lokacije postavljanja prometne signalizacije. Treba ispitati radi li se o potrebi postavljanja nove prometne signalizacije ili o ponovnom postavljanju signalizacije za što su prije izdana rješenja te će po saznanju o navedenome Vijeće donijeti zaključke.

Ad 5) Obavijesti, pitanja i prijedlozi
     
      Budući da je dnevni red iscrpljen te da se nitko više ne javlja za riječ, predsjednik zaključuje 42. sjednicu Vijeća Mjesnog odbora Kupinečki Kraljevec – centar.

        Dovršeno u 20,00 sati.

           Zapisnik izradila:
               Lidija Špišić



KLASA: 024-08/24-003/2147
URBROJ: 251-13-11-8/005-24-2
Kupinečki Kraljevec, 28. listopada 2024.
                                                                                                  


                                                                                                         Predsjednik   
                                                                                                  Vijeća Mjesnog odbora 
                                                                                             Kupinečki Kraljevec - centar  

                     Kristijan Jakolić





























	Izvješće o glasovanju na 42. sjednici Vijeća Mjesnog odbora Kupinečki Kraljevec - centar

	
	

	Članovi Vijeća
	Točka 1.
	Točka 2.
	Točka 3.
	Točka 4.
	Točka 5.

	Kristijan Jakolić - predsjednik
	+
	+
	
	
	

	Ivan Krešić - potpredsjednik
	+
	+
	
	
	

	Fran Marjanović
	+
	+
	
	
	

	Dubravka Milača
	+
	+
	
	
	

	Marko Samaržija
	+
	+
	
	
	





	*  ZA=  +

	    PROTIV=  —

	    SUZDRŽAN=  0

	    NIJE PRISUTAN= prekrižiti ime





























      Na temelju članka 99. stavka 1. točke 6. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22), Vijeće Mjesnog odbora Kupinečki Kraljevec - centar, na 42. sjednici, 28. listopada 2024. donijelo je


ODLUKU
o izmjeni Poslovnika o radu Vijeća Mjesnog odbora Kupinečki Kraljevec - centar


Članak 1.

	U Poslovniku o radu Vijeća Mjesnog odbora Kupinečki Kraljevec - centar , donesenog na 25. sjednici, 17. svibnja 2023., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 


Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.

	
KLASA: 024-08/24-003/2147
URBROJ: 251-13-11-8/005-24-3
Kupinečki Kraljevec, 28. listopada 2024.



                    Predsjednik
            Vijeća Mjesnog odbora
                                                                                   Kupinečki Kraljevec - centar

                  Kristijan Jakolić







OBRAZLOŽENJE 
Odluke o izmjeni Poslovnika o radu Vijeća Mjesnog odbora Kupinečki Kraljevec - centar
Na području Grada Zagreba osnivaju se gradske četvrti i mjesni odbori kao oblici mjesne samouprave putem kojih građani sudjeluju u odlučivanju o poslovima iz samoupravnog djelokruga i lokalnim poslovima koji neposredno i svakodnevno utječu na njihov život i rad.
Mjesni odbori imaju poslovnik, kojim u skladu sa zakonom, Statutom Grada Zagreba, Pravilima Mjesnog odbora, uređuju unutarnje ustrojstvo i način rada vijeća, a osobito konstituiranje Vijeća, početak mandata i obnašanje dužnosti člana vijeća, mirovanje i prestanak mandata člana Vijeća, izbor, razrješenje i pitanje povjerenja predsjedniku i potpredsjedniku vijeća, prava i dužnosti predsjednika, potpredsjednika i članova Vijeća te način njihova ostvarivanja, postupak donošenja akata Vijeća, sjednica Vijeća, radna tijela Vijeća, javnost rada Vijeća, postupak promjene Poslovnika o radu Vijeća i obavljanje stručnih, administrativnih i drugih poslova za Vijeće.
Vijeće Mjesnog odbora Kupinečki Kraljevec - centar donijelo je, na 25. sjednici, 17. svibnja 2023. Poslovnik o radu Vijeća Mjesnog odbora Kupinečki Kraljevec - centar, koji je objavljen dana 18. svibnja 2023. na oglasnoj ploči u sjedištu Mjesnog odbora i stupio na snagu osmoga dana od dana objave na oglasnoj ploči.
Gradski ured za unutarnju reviziju i kontrolu proveo je u prvom kvartalu 2024. godine reviziju rada službenika izvan radnog vremena, a što se odnosilo na rad službenika Područnih odsjeka Odjela za rad tijela mjesne samouprave kojima je u opisu poslova rad s tijelima mjesne samouprave. U okviru revizijskog izvješća izradio je tri preporuke, među kojima i preporuku da se izvrši izmjena Poslovnika o radu vijeća gradskih četvrti i vijeća mjesnih odbora na način da se propiše obveza da se pozivi za sjednice šalju najkasnije sedam dana prije sjednice te osigurati da su službenici koji trebaju prisustvovati sjednici pravovremeno, najmanje sedam dana prije sjednice, obaviješteni o datumu, satu početka i trajanju sjednice, što je sukladno Kolektivnom ugovoru i Zakonu o radu, budući da je kao najveća prepreka za sudjelovanje službenika na sjednicama, kao djelatnicima upravnog tijela nadležnog za poslove mjesne samouprave koji obavljaju stručne, administrativne, tehničke i druge poslove za Vijeće, prepoznat kratak rok za sazivanje sjednica. S obzirom da je trenutna obaveza u Poslovnicima o radu vijeća mjesnih odbora sazivanje svih sjednica najkasnije tri dana prije održavanja sjednice, bilo je potrebno uskladiti navedeni rok s važećim zakonskim propisima, odnosno na način da se poziv za sjednicu dostavlja članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice.
Slijedom iznijetog, izvršena je predmetna izmjena Poslovnika o radu Vijeća Mjesnog odbora Kupinečki Kraljevec - centar, na način da je Vijeće Mjesnog odbora  Kupinečki Kraljevec - centar donijelo, na 42. sjednici dana 28. listopada 2024. Odluku o izmjeni Poslovnika o radu Vijeća Mjesnog odbora Kupinečki Kraljevec – centar.
Člankom 28. stavkom 2. Poslovnika propisano da Vijeće odlukom mijenja i dopunjuje Pravila Mjesnog odbora i Poslovnik o radu Vijeća.
Člankom 74. stavkom 4. Poslovnika propisano je da ako je promjena Poslovnika potrebna radi usklađenja sa zakonom, Statutom Grada Zagreba i gradskim odlukama, prijedlog za promjenu Poslovnika mogu dati gradonačelnik i/ili predsjednik Vijeća.
Člankom 76. stavkom 2. Poslovnika propisano je da ako se Poslovnik mijenja i dopunjuje radi usklađivanja sa zakonom, Statutom Grada Zagreba ili gradskim odlukama ne provodi se prethodna rasprava.


